د کندهار پوهنتون په هرې پوهنځی کې د دې ولايت او ګاونډېو ولايتونو د محصلينو شمېر ډير لږ دی.    دا په دې خاطر چې په دغه زون کې عام خلک د پوهې د دوښمنانو تر اثر لاندې راغلي دي .    زیاتره ښوونځي يي بند دي، دا خبره ټولو هېوادوالو ته تر لمر سپينه ده چې وسلوال له کومه ځايه خپل عمليات تنظيموي؟    دغه د اسلام او افغانانو دوښمنان په هغو ګاونډېو هېوادنو کې روزل  کيږي چې هلته، پوهه، ترقي، علم ورځ تر بلې غوړيږي .    هلته هيڅوک مکتبيانو ته نه وايي چي تاسې کافران ياست.    هلته هم ملايان شته، خو هغوي پوه ملايان دي. د اسلام په دين ښه پوهيږي .  هغوي ښوونکي او زده کوونکي نه وژني او د ګلاليو نجونو پر مخ تيزاب نه پاشي.